Chillida Leku

Chillida Leku Eduardo Chillida eskultore donostiarraren omenez egindako eta haren lan bilduma batek osatutako museoa da, Jauregi auzoan (Hernani) kokatutakoa.

2002an zabaldu zuten publikora, urte bat lehenago sortutako Eduardo Chillida-Pilar Belzunce Fundazioak abiatutako egitasmoa izanda. 2010eko abenduaren 1ean eskultorearen semeak jakinarazi duenez, krisia ekonomikoak itxiera eragin eta jada langileen erregulazio espedientea tramitatzen hasi zen, itxiera data urte horretako abenduaren 31an ezarri zelarik.Chillida Leku museoak ateak itxiko ditu abenduaren 31n

2014ko abenduaren 23an jakin zenez, Eusko Jaurlaritzak espero zuen Chillida Leku 2016an irekitzea«Jaurlaritzak espero du Chillida Leku 2016an irekitzea», Berria, 2014-12-24, baina Museoa 2019ko apirilean zabaldu da Zabalaga baserriko Eduardo Txillida. Oihartzunak erakusketarekin eta Miraia Massague zuzendariaren gidaritzapean.«Eskultorearen atzera begirako bat ardatz Chillida Lekuren aro berrian» Berria, 2019-04-10

 Zabalaga 
Eduardo Chillida eta Pilar Belzunce emazteak 1984an erosi zituzten "Zabalaga" izeneko baserria eta inguruko lursaila. Baserria jatorriz 1543an egindakoa zen, eta artistak erosi zuenerako nahiko hondatuta zegoen jadanik.

Museoa zabaltzean, Zabalaga berriztatuaren barruan hainbat eskultura paratu dituzte, bi solairutan banatuta.

 Lorategia 
Baserriaren inguruan 12 hektareako lorategi zabala dago, eta bertan 40 eskultura ikusgai daude.

 Erreferentziak 

 Ikus, gainera 
 Arte garaikidea
 Oteiza Museoa, Altzuza, Eguesibar, Nafarroa

 Kanpo estekak 

  Museoaren webgunea

Kategoria:Eduardo Txillida
Kategoria:Euskal Herriko arte-museoak
Kategoria:Gipuzkoako museoak
Kategoria:Hernaniko eraikinak
Kategoria:Donostiako turismoa
Kategoria:2002an amaitutako eraikinak
Kategoria:Eskultura museoak
Kategoria:Museo-etxeak
Kategoria:Eskulturen parkeak
Kategoria:Eskultura Euskal Herrian
Kategoria:Arte garaikideko museoak